Volgens sers. Christoper Spies, ’n polisiewoordvoerder, het die voorval omstreeks 18:45 plaasgevind. “ ’n Lid van die publiek het die polisie in kennis gestel dat ’n wit Mazda oor die krans getuimel het.”
Die lyke van die vroue (albei 75) is om 03:50 uit die voertuig gehaal. Die George-polisie het ’n geregtelike nadoodse ondersoek geopen.
Dit is die tweede aangemelde voorval vandeesmaand by die uitkykpunt. Vroeg in Februarie is ’n vrou en haar dogtertjie dood nadat hul voertuig in die water beland het. Die vrou se seun het die ongeluk oorleef.